Ο Σφακιανάκης γενικός αρχηγός στη «Σάντα»

Δεν απομακρύνεται από την ομάδα ο ικανός παίκτης, αλλά αναλαμβάνει το δύσκολο πόστο του γενικού αρχηγού του τμήματος

Οι αποφάσεις ήταν άμεσες, για τον Κώστα Σφακιανάκη, από τη στιγμή που αποφάσισε να σταματήσει το ποδόσφαιρο. Δεν απομακρύνεται από το άθλημα που αγάπησε και την ομάδα της Αγ Παρασκευής, που για πολλά χρόνια φόρεσε τη φανέλα της.Αλλά από το πόστο του γενικού αρχηγού, αναλαμβάνει ένα επίσης σημαντικό ρόλο, που μόνον αμελητέος δεν είναι. Γνώριμος στους περισσότερους, αλλά και γεμάτος από εμπειρίες αποδυτηρίων, σίγουρα θα συμβάλει στα μέγιστα, ώστε οι ασπρόμαυροι, να βρουν τον άνθρωπο εκείνο, που θα μπορεί να διαχειριστεί με τον καλύτερο τρόπο την επικοινωνία μεταξύ διοίκησης και παικτών.

Φ-1: Ο Κώστας Σφακιανάκης

ΛΥΚΟΒΡΥΣΗ

Αποφασισμένοι να στηριχθούν στην επιτυχημένη συνταγή των προηγούμενων ετών και την καινούρια αγωνιστική περίοδο παρουσιάζονται εμπράκτως στην Λυκόβρυση Η Διοίκηση του Φώτη Παπαγεωργίου επιβραβεύοντας την εξαιρετική πορεία που διέγραψε ο σύλλογος στον δεύτερο ιδιαίτερα απαιτητικό όμιλο της Β’ ΕΠΣΑ, αποφάσισε να επεκτείνει την πολυετή συνεργασία της με τον προπονητή Κώστα Ιωάννου, τον γυμναστή Γιάννη Γαραντζιώτη και βέβαια πληθώρα παικτών, που απαρτίζουν την ραχοκοκαλιά της ομάδας. Αναλυτικά η ανακοίνωση: «Ο πρόεδρος Φώτης Παπαγεωργίου καθώς και τα μέλη της διοίκησης του Α.Ο. Λυκόβρυσης είναι στην ευχάριστη θέση να ανακοινώσουν την συνέχιση της συνεργασίας της Ομάδας με τον προπονητή Κώστα Ιωάννου και τον γυμναστή Γαραντζιώτη Γιάννη για τη σεζόν 23-24! Μέλημα του προέδρου και της διοίκησης ήταν η διατήρηση του κορμού της περσινής Ομάδας. Με πολύ χαρά λοιπόν ανακοινώνουμε την επέκταση της συνεργασίας με τον αρχηγό της ομάδας μας Μοντέστο Τασιούδη, τους Μιχάλη Μιγκακη, Σωτήρη Σουλιώτη, Τάσο Γαλακτίδη, Δημήτρη Πετράκη, Κωνσταντίνο Καβαλάρη, Γιωργο Τζένη, τους τερματοφύλακες Άγγελο Αγγελάκη και Βαγγέλη Κορρέ και τους Αλέξανδρο Παπαχρήστου, Ανέστη Χρυσογονίδη, τον Θανάση Μπεζάνη Αντρέα Νικολάκη, Παύλο Κορρέ και τον πρώτο σκόρερ της περσινής χρονιάς Χαράλαμπο Σχίζα καθώς και τους Νικόλα και Γιωργο Απέργη. Τέλος καλωσορίζουμε στην ομάδα μας τον επιθετικό Κώστα Δουληγέρη και ευχόμαστε στον ίδιο όπως και σε όλους τους αθλητές μας υγεία και τύχη για την επόμενη χρονιά! Τις επόμενες ημέρες θα ανακοινωθούν άλλες δύο προσθήκες στο δυναμικό της ομάδας μας καθώς επίσης και η πιθανότητα συμμετοχής 2ης ομάδας στο πρωτάθλημα της Γ´ ΕΠΣΑ χάρη στο πολυπληθές και εξαιρετικό δυναμικό που υπάρχει στην ακαδημία μας!»

Κ-2

ΔΙΑΝΑ ΗΛΙΟΥΠΟΛΗΣ

«Διαζύγιο» με τον Μπακογιάννη

Όλα τα καλά κάποτε τελειώνουν, αναφέρει με νόημα ο θυμόσοφος λαός μας και το συγκεκριμένο απόφθεγμα φαίνεται να ανταποκρίνεται με τον πλέον πειστικό τρόπο στην περίπτωση της Διάνας Ηλιούπολης και του Δημήτρη Μπακογιάννη Ο κεντρικός αμυντικός και από τα βασικά στελέχη των επιτυχιών των τελευταίων ετών, μετά από ανεκτίμητη θητεία 4,5 ετών, αποφάσισε να λύσει την συνεργασία του με τον σύλλογο και να ψάξει για νέες αγωνιστικές παραστάσεις. Με ανάρτηση του ο κεντρικός αμυντικός Δημήτρης Μπακογιάννης γνωστοποίησε το τέλος εποχής του στην Διάνα Ηλιούπολης. Αναλυτικά «Μετά από 4,5 χρόνια ήρθε η στιγμή να χωρίσουν οι δρόμοι μας. Ήρθα παιδί και φεύγω άντρας , καλύτερος άνθρωπος , κάνοντας αυτό που αγαπώ και σε ευχαριστώ ΔΙΑΝΑ που μου έδωσες την ευκαιρία να ασχοληθώ τα τελευταία 3 χρόνια ως προπονητής στις ακαδημίες. Γνώρισα ανθρώπους που έγιναν ΑΔΕΡΦΙΑ , ανθρώπους που θα ‘χω πάντα στην καρδιά μου και φεύγω γεμάτος έχοντας μόνο όμορφες αναμνήσεις. Ευχαριστώ πολύ όλες τις διοικήσεις με τις οποίες συνεργάστηκα όλα αυτά τα χρόνια , όλους τους προπονητές μου , τους συνεργάτες μου στην ακαδημία , τους υπέροχους συμπαίκτες μου , όλους τους αφανείς ήρωες πίσω από τον οργανισμό της ομάδας , μα πάνω απ όλα ευχαριστώ αυτά τα υπέροχα παιδιά που είναι μέλη της Ακαδημίας και μου έδιναν καθημερινά την δύναμη να γίνομαι καλύτερος ως προπονητής μα κυρίως ως άνθρωπος. ΔΙΑΝΑ ΜΟΥ ΣΕ ΕΥΧΑΡΙΣΤΩ , ΓΙΑ ΠΑΝΤΑ ΣΤΗΝ ΚΑΡΔΙΑ ΜΟΥ Με εκτίμηση , Δημήτρης Μπακογιάννης»

Κ-3

Α.Ε. ΜΕΤΑΜΟΡΦΩΣΗΣ

Αποχωρεί ο Γιώργος Τούντας

Σε διαρκή εγρήγορση βρίσκονται στην Α.Ε. Μεταμόρφωσης με φόντο τη όσο το δυνατόν αρτιότερη οργάνωση και στελέχωση του υπάρχοντος ρόστερ ενόψει της ερχόμενης ιδιαίτερα απαιτητικής σεζόν., Στη φιλόδοξη ομάδα των βορείων προαστίων είναι σε συνεχείς επαφές με αρκετούς ποδοσφαιριστές τόσο αυτούς που απαρτίζουν το υπάρχον ρόστερ, όσο και με ορισμένους άλλους, που αποτελούν μεταγραφικούς στόχους. Σε κάθε περίπτωση, το συμπέρασμα, που προκύπτει, είναι ότι προβλέπονται σημαντικές διαφοροποιήσεις. Μετά από δύο χρόνια παρουσίας και προσφοράς στην ΑΕ Μεταμόρφωσης, ο Γιώργος Τούντας φέρεται να έχει πάρει την απόφαση της αποχώρησής του. Σύμφωνα με ασφαλείς πληροφορίες ο 29χρονος κεντρικός αμυντικός ενημέρωσε σχετικά με την επιθυμία του τους ανθρώπους της ομάδας σε πρόσφατη συνάντηση των δύο πλευρών. Τα επόμενα εικοσιτετράωρα αναμένεται να υπάρξουν και οι σχετικές ανακοινώσεις.

Κ-4

Α.Ο. ΙΛΙΟΥ

«Επένδυση» με τον Δημήτρη Ελεύθερο

Την μεταγραφική του αντεπίθεση σε όλα τα μέτωπα συνεχίζει ακάθεκτος ο Α.Ο. Ιλίου με φόντο τη χάραξη του σχεδιασμού του ενόψει της ερχόμενης σεζόν. Τα άτομα όπου ηγούνται των τυχών του συλλόγου των δυτικών προαστίων είναι σε διαρκείς επαφές με αρκετούς ταλαντούχους ποδοσφαιριστές που πληρούν όλες τις προδιαγραφές, ώστε να διαδραματίσουν καταλυτικό ρόλο στο εγχείρημα της ερχόμενης περιόδου. Κάτω από αυτό το πρίσμα η διοίκηση του Α.Ο. Ιλίου προχώρησε σε μία προσθήκη, που έχει τον χαρακτήρα της επένδυσης για το μέλλον. Ο λόγος για τον 20χρονο ακραίο μεσοεπιθετικό Δημήτρη Ελεύθερο, που έχει να επιδείξει αξιόλογη θητεία σε Ηρακλή Περιστερίου και Ιάσονα. Αναλυτικά η ανακοίνωση: «Ο 20χρονος Δημήτρης Ελεύθερος είναι το καινούριο μεταγραφικό απόκτημα της ομάδας μας . Ο ακραίος επιθετικός έχει αγωνιστεί στον Ηρακλή Περιστερίου καθώς κ τον Ιάσονα κ αναμένεται να πλαισιώσει κ να ενισχύσει την επιθετική γραμμή . Ακούραστο το προπονητικό team συνεχίζει τις επαφές για να φτιάξει την ομάδα που θα πρωταγωνιστήσει κ φέτος στο πρωτάθλημα . Καλώς ήρθες Δημήτρη στην οικογένεια του ΑΟ Ιλίου . Ο πρόεδρος Χαράλαμπος Λερούτσος Η διοίκηση»